
            JEDINSTVENI UPRAVNI ODJEL

		Na temelju članka 11. Zakona o pravu na pristup informacijama („Narodne novine“, br. 25/13, 85/15 i 69/22), Jedinstveni upravni odjel Grada Grubišnoga Polja objavljuje:


SAVJETOVANJE S JAVNOŠĆU
o Prijedlogu Odluke o uvjetima i načinu privremenog korištenja poslovnog prostora u
Mjesnim domovima na području Grada Grubišnoga Polja


Na web stranici Grada Grubišnoga Polja objavljuje se Prijedlog Odluke o uvjetima i načinu privremenog korištenja poslovnog prostora u Mjesnim domovima na području Grada Grubišnoga Polja.
[bookmark: _Hlk243568163]Jedinstveni upravni odjel grada Grubišnoga Polja izradio je Prijedlog Odluke o uvjetima i načinu privremenog korištenja poslovnog prostora u Mjesnim domovima na području Grada Grubišnoga Polja.
Budući da se mjesni domovi u vlasništvu Grada Grubišnoga Polja često privremeno koriste, u skladu sa odredbama ove Odluke, u praksi se pokazala potreba za boljim, učinkovitijim i češćim nadzorom nad korištenjem mjesnih domova. Ponajprije iz razloga sprječavanja oštećivanja i onečišćavanja prostorija, opreme,  inventara i okoliša.
Slijedom navedenog, Grad Grubišno Polje odlučio je osigurati neupitnu čistoću i urednost prostorija, opreme, inventara i okoliša mjesnih domova te će ugovoriti uslugu redovnog čišćenja nakon privremenog korištenja.
Nadalje, u cijenu privremenog korištenja mjesnih domova uračunati su i režijski troškovi, a s obzirom da je cijena energenata porasla o odnosu na posljednju Odluku o uvjetima i načinu privremenog korištenja poslovnog prostora u Mjesnim domovima iz 2024. godine, navedeno je također razlog povećanje ukupne cijene privremenog korištenja mjesnih domova.
S obzirom na uvođenje usluge čišćenje nakon privremenog korištenja te porast cijene energenata, pristupilo se povećanju visine naknade za privremeno korištenje poslovnog prostora u Mjesnim domovima.

Pozivamo zainteresiranu javnost da prouči Prijedlog Odluke o uvjetima i načinu privremenog korištenja poslovnog prostora u Mjesnim domovima na području Grada Grubišnoga Polja i do 26.11.2026. godine dostavi svoje prijedloge i mišljenja o istom na e-mail: komunalniodjel@grubisnopolje.hr. 
Po završetku savjetovanja, svi pristigli prijedlozi i primjedbe biti će pregledani i razmotreni te će se o istima sastaviti Izvješće o usvojenim i odbijenim prijedlozima, a koje će biti objavljeno na web stranici Grada Grubišnoga Polja.
Jedinstveni upravni odjel Grada Grubišnoga Polja utvrdit će Prijedlog Odluke o uvjetima i načinu privremenog korištenja poslovnog prostora u Mjesnim domovima na području Grada Grubišnoga Polja.
U obrazloženju Prijedloga Odluke o uvjetima i načinu privremenog korištenja poslovnog prostora u Mjesnim domovima na području Grada Grubišnoga Polja bit će sadržan i sažetak o provedenom savjetovanju s javnošću.

Prijedlog Odluke o uvjetima i načinu privremenog korištenja poslovnog prostora u Mjesnim domovima na području Grada Grubišnoga Polja i Obrazac za dostavu prijedloga i mišljenja možete preuzeti na ovoj stranici u nastavku.

